آلمانیادا یئنی تیپ کوروناویروسون (کووید-19) داها یولوخوجو اولان "دلتا" واریانتی‌نین یئنی یولوخما حال‌لارینداکی نیسبتی 84 فایزه چیخیب.
روبرت کوخ اینستیتوتونون یاییملادیغی راپوردا آلمانیادا سون دؤورلر "کووید-19" انفکسیونونون بؤیوک حیسه‌سی‌نین ناراحات‌لیق دوغوران واریانت‌لاردان قایناقلاندیغی بیلدیریلیب.
راپوردا 5-11 جولای تاریخ‌لرینده آراش‌دیریلان یئنی "کووید-19" انفکسیونونا یولوخما حال‌لاری‌نین 84 فایزینده "دلتا" واریانتی‌نین، 12 فایزینده آلفا واریانتی‌نین آشکار ائدیلدیگی معلوماتی یئر آلیب.
"دلتا" واریانتی‌نین اؤلکه‌ده سرعتله یاییلدیغینا دقت چکیلن راپوردا مئی آیی‌نین اورتا‌لاریندا 2،6 فایز اولا‌راق آشکارلانان یئنی یولوخما‌لاردا "دلتا" واریانتی‌نین نیسبتی‌نین ژوئن آیی‌نین سونوندا 59 فایزه چیخدیغی وورغولانیب.
